
Može li se dati ***[zekat](https://pitajucene.com/search/zekat/questions/ "Pretraži pitanja o zekatu")*** muslimanima grješnicima?


* 
* 
* 
* 
* 
* 
* 

 
Može li se dati zekat muslimanima grješnicima?

Plemeniti Gospodar pojasnio je skupine kojima pripada ***[zekat](https://pitajucene.com/search/zekat/questions/ "Pretraži pitanja o zekatu")*** i u ajetu nije napravljena razlika između muslimana ustrajnog u pokornosti i muslimana grješnika.  

U ovom slučaju može se razmatrati samo prioritet, nikako osnova propisa, jer su islamski učenjaci jednoglasnog mišljenja da je kradljivcu i nemoralniku, ukoliko pripadaju jednoj od kategorija zekata, dozvoljeno dati zekat (Vidjeti: *Šerhu Sahihil-Buhari,* 3/423, od Ibn Bettala.), za razliku od nevjernikâ kojima se, po konsenzusu (Ovaj konsenzus navode mnogi islamski učenjaci, dok drugi, ipak, spominju određena razilaženja po ovom pitanju. Vidjeti: *El-Idžma,* str. 56, *Nevadirul-fukaha,* str. 48, *Et-Temhid,* 14/263, *El-Mugni,* 2/272, i *Rahmetul-ummeh,* str. 86.  ), ne daje zekat osim skupine čija srca treba pridobiti i to po mišljenju jednog dijela učenjaka (Vidjeti:  *El-Džamiu li ahkamil-Kur’an,* 8/166, i *Ruhul-meani,* 2/45.), a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


